George Harrison: Living in the Material World

George Harrison: Living in the Material World nggih punika sesirah filem dokumenter saking Amérikah Sarékat-Inggris taun 2011. Filem punika kaarahaken déning Martin Scorsese, dipun angkat saking cariyos nyata pagesangan anggota band Beatles, George Harrison. Filem kasil mlebet nominasi enem ageng salebetipun pasanggiri 64th Primetime Emmy Awards, nampi kalih bebungah Emmy Award lumantar kategori Outstanding Nonfiction Special lan Outstanding Directing for Nonfiction Programming. Juru damel filem punika kapasrahaken dhumateng Olivia Harrison sesarengan Martin Scorsese lan Nigel Sinclair. Wondéné tanggel jawab sinematografi kapasrahaken dhumateng Robert Richardson lan Martin Kenzie, lan pambesutan filem dipuncakaken déning David Tedeschi. George Harrison: Living in the Material World kababar ing surya 5 Oktober 2011, nampi pangalembana saking para juru kritik lan pamirsa, kados kapirsan wonten Rotten Romatoes ingkang matrélakaken bilih filem punika nggadhahi pandhemen dumugi 85 % adhedhasar saking pambijinipun 34 para profesional.

 Juru paraga 

Neil Aspinall
John Barham
Jane Birkin
Pattie Boyd
Eric Clapton
Ray Cooper
Bob Dylan
Terry Gilliam
Mukunda Goswami
Dhani Harrison
Olivia Harrison
Harry Harrison
Irene Harrison
Louise Harrison
Pauline Harrison
Peter Harrison
Damon Hill
Eric Idle
Arthur Kelly
Jim Keltner
Astrid Kirchherr
Paul Lanzanic
Jeff Lynne
George Martin
Paul McCartney
Gary Moore
Gordon Murray
Yoko Ono
Roy Orbison
Tom Petty
Billy Preston
Ken Scott
Ravi Shankar
Phil Spector
Ringo Starr
Jackie Stewart
Joan Taylor
Klaus Voormann
Gary Wright
George Harrison

 Pandamelan 
Sasampunipun Harrison séda ing taun 2001, sapérang perusahaan pandamel filem sami sowan dhumateng randha almarhum Harrison, Olivia saperlu nyuwun dipunparengaken ndamel filem ingkang ngangkat pagesangan sémahipun. Olivia èstunipun mboten kepranan menawi pagesangan sémahipun dipunangkat lumantar filem. Nanging sasampunipun pinanggih kaliyan Scorsese, Olivia sarujuk lan tapak asma rancangan proyek punika minangka juru damel. Miturut Scorsese, piyambakipun sagah tapak asma amargi ingkang saweg badhé dipunangkat nggih punika pagesangan tiyang ingkang sampun tilar donya.George Harrison Documentary From Martin Scorsese - The New York Times

Filem dokumenter punika, katepangaken kaping pisan nalika pahargyan Foundation for Art and Creative Technology wonten Liverpool surya 2 Oktober 2011. Naté ugi kagiyaraken wonten stasiyun televisi HBO ing limang pérangan, surya 5 lan 6 Oktober 2011 wonten Amérikah Sarékat lan Kanada lan kalih pérangan wonten Arena mirunggan BBC Two surya 12 lan 13 November 2011 wonten Inggris.

 CD 

Sedaya lagu karipta déning George Harrison, kajawi ingkang wonten tandhanipun.

 "My Sweet Lord" (Demo) – 3:33
 "Run of the Mill" (Demo) – 1:56
 "I'd Have You Anytime" (Early Take) (George Harrison, Bob Dylan) – 3:06
 "Mama, You've Been on My Mind" (Demo) (Bob Dylan) – 3:04
 "Let It Be Me" (Demo) (Gilbert Bécaud, Mann Curtis, Pierre Delanoë) – 2:56
 "Woman Don't You Cry for Me" (Early Take) – 2:44
 "Awaiting on You All" (Early Take) – 2:40
 "Behind That Locked Door" (Demo) – 3:29
 "All Things Must Pass" (Demo) – 4:38
 "The Light That Has Lighted the World" (Demo) – 2:23

 Buku 
Olivia Harrison ndhèrèk nganggit buku sesarengan Mark Holborn lan Scorese kanthi sesirah Living in the Material World: George Harrison, ingkang dipunbabar taun 2011.

 Bebungah 
Filem punika kasil menangi kalih bebungah wonten pasanggiri Primetime Emmy Awards, lumantar kategori Outstanding Nonfiction Special lan Outstanding Directing for Nonfiction Programming ingkang dipunparingaken dhumateng Martin Scorsese. Kajawi punika, ugi mlebet nominasi lumantar kategori Outstanding Cinematography, Picture Editing, Sound Editing, lan Sound Mixing.

 Rujukan 

 Pranala njawi 





Kategori:Film Amerika Serikat tahun 2011
Kategori:Film Britania Raya tahun 2011
Kategori:Film berbahasa Inggris
Kategori:Film dokumenter